সিয়েরা লিওন জাতীয় ফুটবল দল

সিয়েরা লিওন জাতীয় ফুটবল দল (ইংরেজি: Sierra Leone national football team) হচ্ছে আন্তর্জাতিক ফুটবলে সিয়েরা লিওনের প্রতিনিধিত্বকারী পুরুষদের জাতীয় দল, যার সকল কার্যক্রম সিয়েরা লিওনের ফুটবলের সর্বোচ্চ নিয়ন্ত্রক সংস্থা সিয়েরা লিওন ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং ১৯৬৭ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৯ সালের ১০ই আগস্ট তারিখে, সিয়েরা লিওন প্রথমবারের মতো আন্তর্জাতিক খেলায় অংশগ্রহণ করেছে; সিয়েরা লিওনের ফ্রিটাউনে অনুষ্ঠিত উক্ত ম্যাচে সিয়েরা লিওন নাইজেরিয়ার কাছে ২–০ গোলের ব্যবধানে পরাজিত হয়েছে। ৪৫,০০০ ধারণক্ষমতাবিশিষ্ট সিয়েরা লিওন জাতীয় স্টেডিয়ামে লিওন তারা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সিয়েরা লিওনের রাজধানী ফ্রিটাউনে অবস্থিত। বর্তমানে এই দলের ম্যানেজারের দায়িত্ব পালন করছেন জন কিস্টার এবং অধিনায়কের দায়িত্ব পালন করছেন নুশাতেল জামাক্সের মধ্যমাঠের খেলোয়াড় উমারু বাঙ্গুরা। সিয়েরা লিওন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে সিয়েরা লিওন এপর্যন্ত ২ বার অংশগ্রহণ করেছে, যার প্রত্যেকবার তারা শুধুমাত্র গ্রুপ পর্বে অংশগ্রহণ সক্ষম হয়েছে। কেউলে কোঁতেহ, কেমোকাই কায়োন, উমারু বাঙ্গুরা, কেই কামারা এবং তেতেহ বাঙ্গুরার মতো খেলোয়াড়গণ সিয়েরা লিওনের জার্সি গায়ে মাঠ কাঁপিয়েছেন। ১৯৪৯ সালের ১০ই আগস্ট তারিখে সিয়েরা লিওন নিজেদের মাঠে ব্রিটিশ উপনিবেশের অপর এক দেশ নাইজেরিয়ার বিরুদ্ধে নিজেদের প্রথম আন্তর্জাতিক ম্যাচে অংশগ্রহণ করেছিল; উক্ত ম্যাচে সিয়েরা লিওন ২–০ গোলে পরাজিত হয়েছিল। ১৯৫৪ সালে ব্রিটিশ উপনিবেশের অন্য এক দেশ এবং ব্রিটিশ শাসিত জাতিসংঘের অঞ্চল গোল্ড কোস্ট ও ট্রান্স ভোল্টা টোগোল্যান্ডের বিরুদ্ধে (বর্তমান ঘানা) ম্যাচে অংশগ্রহণ করেছিল, এই ম্যাচেও সিয়েরা লিওন ২–০ গোলের ব্যবধানে পরাজিত হয়েছিল। ১৯৬১ সালের ২২শে এপ্রিল তারিখে নাইজেরিয়ার মাঠে পুনরায় নাইজেরিয়ার মুখোমুখি হয়েছিল, এই ম্যাচেও তারা ৪–২ গোলে পরাজিত হয়েছিল। অতঃপর ১৯৬৬ সালের ১২ই নভেম্বর তারিখে ব্রিটিশ উপনিবেশ বহির্ভূত দেশ লাইবেরিয়ার মুখোমুখি হয়েছিল; এই ম্যাচেই প্রথমবারের মতো কোন ম্যাচে ড্র করে। এক সপ্তাহ পরে লাইবেরিয়ার সাথে দ্বিতীয় ম্যাচে ২–০ গোলে পরাজিত হয়েছিল। ১৯৭১ সালের ১৩ই জানুয়ারি তারিখে সিয়েরা লিওন প্রথমবারের মতো আফ্রিকা-বহির্ভূত দেশ পূর্ব জার্মানির বিরুদ্ধে খেলে, যেখানে সিয়েরা লিওন ১–০ গোলের ব্যবধানে জয়লাভ করেছিল। সিয়েরা লিওন আফ্রিকার বাইরে এশিয়ার দেশ চীনের সাথে খেলে, ১৯৭৪ সালের ৫ই এপ্রিল তারিখে অনুষ্ঠিত উক্ত খেলায় সিয়েরা লিওন চীনের কাছে ৪–১ গোলের ব্যবধানে পরাজিত হয়েছিল। ফিফা বিশ্ব র‌্যাঙ্কিংয়ে, ২০১৪ সালের আগস্ট মাসে প্রকাশিত র‌্যাঙ্কিংয়ে সিয়েরা লিওন তাদের ইতিহাসে সর্বোচ্চ অবস্থান (৫০তম) অর্জন করে এবং ২০০৭ সালের সেপ্টেম্বর মাসে প্রকাশিত র‌্যাঙ্কিংয়ে তারা ১৭২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে সিয়েরা লিওনের সর্বোচ্চ অবস্থান হচ্ছে ৫৯তম (যা তারা ১৯৯৬ সালে অর্জন করেছিল) এবং সর্বনিম্ন অবস্থান হচ্ছে ১৫৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Courtney, Barrie (১৫ আগস্ট ২০০৬)। "Sierra Leone – List of International Matches"। RSSSF। সংগ্রহের তারিখ ৪ নভেম্বর ২০১০।  The Standard. 11 January 1968. http://www.rsssf.com/tabless/sier-intres.html দাপ্তরিক ওয়েবসাইট (ইংরেজি) ফিফা-এ সিয়েরা লিওন জাতীয় ফুটবল দল ওয়েব্যাক মেশিনে আর্কাইভকৃত ১৫ ডিসেম্বর ২০১৮ তারিখে (ইংরেজি) ক্যাফ-এ সিয়েরা লিওন জাতীয় ফুটবল দল (ইংরেজি)